钦定古今图书集成/方舆汇编/边裔典/第041卷 > 《十洲记》 > 女国
## 钦定古今图书集成/方舆汇编/边裔典/第041卷 > 《十洲记》 > 女国

梁

《文身国》，梁时闻于中国。

按《梁书》本纪不载。　按《东夷传》，“文身国在倭国东北
七千馀里。人体有文如兽，其额上有三文，文直者贵，
文小者贱。土俗欢乐，物丰而贱，行客不赍粮。有屋宇，
无城郭。其王所居，饰以金银珍丽，绕屋为壍，广一丈，
寔以水银，雨则流于水银之上，市用珍宝。犯轻罪者
则鞭杖，犯死罪则置猛兽食之，有枉则猛兽避而不
食”，经宿则赦之。